**ELŐTERJESZTÉS**

**Szombathely Megyei Jogú Város Közgyűlése**

**2025. január 30-ai ülésére**

**KIEGÉSZÍTŐ BESZÁMOLÓ**

**az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről**

**Tisztelt Közgyűlés!**

**2025. január 20-án** dr. Horváth Attila alpolgármester úr fogadóórát tartott az Oladi Nyugdíjas Klubban.

**Január 20-án** Horváth Soma alpolgármester úr a Weöres Sándor Színház szervezésében immár negyedik alkalommal megrendezett, országosan is népszerű, középiskolásoknak szóló játékokon, az Ádámok és Évák ünnepén köszöntötte a szereplőket és a résztvevőket.

**Január 21-én** dr. László Győző alpolgármester úrral, Bokányi Adrienn tanácsnok asszonnyal és Szuhai Viktor tanácsnok úrral az új Osztrák Tiszteletbeli Konzulátus megnyitója alkalmából tartott nagyköveti fogadáson vettünk részt, melyet megelőzően Mag. Astrid Harz-cal, az Osztrák Köztársaság Nagykövetével és Balogh Károly Zsolttal, az Osztrák Köztársaság tiszteletbeli konzuljával tárgyaltunk a szombathelyi és az oberwarti régió szorosabb együttműködéséről.

**Január 21-én** megbeszélést folytattam dr. Schmidt Ádámmal, a Honvédelmi Minisztérium sportért felelős államtitkárával a HVSE helyzetéről és lehetőségeiről.

**Január 21-én a** Viva Savaria! Egészségfejlesztési Stratégia népszerűsítése zajlott a Városházán, melyen Kelemen Krisztián tanácsnok úr is jelen volt.

Új főigazgató, Dr. Lippai Norbert irányítja a Vas Vármegyei Markusovszky Egyetemi Oktatókórházat 2025. január 15-től. **Január 22-én** részt vettem azon az ünnepélyes állományülésen, melyen dr. Pintér Sándor belügyminiszter megbízólevelét dr. Takács Péter egészségügyi államtitkár adta át az új intézményvezetőnek. Az ünnepségen résztvevőket Dr. Szondi Zita, az Országos Kórházi Főigazgatóság főigazgató-helyettese is köszöntötte.

**Január 22-én** Szuhai Viktor tanácsnok úr a Szombathelyi Horvát Nemzetiségi Önkormányzat, majd a Szombathelyi Német Nemzetiségi Önkormányzat testületi ülésén vett részt.

**Január 22-én** Horváth Soma alpolgármester úr köszöntő beszédet mondott a Magyar Kultúra Napja alkalmából megrendezett díjátadó gálán, az AGORA Művelődési és Sportházban. A rendezvényen dr. László Győző alpolgármester úr, Bokányi Adrienn tanácsnok asszony, Szuhai Viktor és Kelemen Krisztián tanácsnok urak, valamint Putz Attila, a Kulturális, Oktatási és Civil Bizottság elnöke is részt vettek.

A díjátadó gálát követően pohárköszöntőt mondtam.

**Január 23-án** Lázár János építési és közlekedési miniszter látogatást tett a Városházán. A négyszemközti megbeszélésünket követően a szombathelyi városvezetés és az Építési és Közlekedési Minisztérium delegációja szakmai plenáris ülésen tárgyalt Szombathely várható fejlesztési lehetőségeiről. Az ülést követően Lázár János miniszter úrral közös sajtótájékoztatót tartottunk, ahol miniszter úr bejelentette: mintegy másfél milliárd forint értékben a Magyar Közút fenntartásában álló utak újulnak meg 2025-ben Szombathelyen, valamint 10 új gyalogátkelőhelyet is létesítenek a városban.

**Január 23-án** a Jászai utcai Közösségi TérbenaViva Savaria! Egészségfejlesztési Stratégiát népszerűsítő rendezvényen Németh Ákos tanácsnok úr, a körzet önkormányzati képviselője és Kelemen Krisztián tanácsnok úr is részt vettek.

**Január 24-én** Benke Éva Radnóti-díjas tanár 90. születésnapja alkalmából ünnepséget rendeztek az ELTE SEK dísztermében, melyen polgármesteri emlékérmet adtam át az ünnepeltnek. Az eseményen részt vett Horváth Soma, kultúráért is felelős alpolgármester úr is.

**Január 24-én** Kecskés Pál szépkorút köszöntöttem 90. születésnapja alkalmából.

**Január 24-énk** a Zarkaházi-Szily kastélyban a Viva Savaria! Egészségfejlesztési Stratégiát népszerűsítő eseményen Tóth Kálmán frakcióvezető, a körzet önkormányzati képviselője és Kelemen Krisztián tanácsnok úr is részt vettek.

**Január 28-án** Horváth Soma alpolgármester úr képviselői fogadóórát tartott a Szombathelyi Váci Mihály Általános Iskola és Alapfokú Művészeti Iskolában.

**Január 27-én** dr. Horváth Attila alpolgármester úr részt vett az Oladi Nyugdíjas Klubban megtartott Viva Savaria! Egészségfejlesztési Stratégia bemutatóján.

**Január 28-** Szép Lászlóné szépkorút 90. születésnapja alkalmából köszöntöttem fel.

**Január 28-án** Bokányi Adrienn tanácsnok asszonnyal, Németh Ákos tanácsnok úrral, Kelemen Krisztián tanácsnok úrral közösen fogadtuk és egyeztetést tartottunk az NDI (Nemzeti Demokrácia Intézet) kollégáival.

**Január 28-án** Szuhai Viktor tanácsnok úr a Viva Savaria! Egészségfejlesztési Stratégia lakossági fórumán vett részt a Weöres Sándor Óvodában.

**Január 29-én** Kelemen Krisztián tanácsnok úr Strong Cities Network webináriumon vett részt.

**Tisztelt Közgyűlés!**

A közszolgálati tisztviselőkről szóló 2011. évi CXCIX. törvény (Kttv.) 225/C. § (1)-(5) bekezdései rendelkeznek a polgármester szabadságának igénybevételéről. E törvény 225/C. § (2) bekezdése kimondja, hogy a polgármester előterjesztésére a képviselő-testület minden év február 28. napjáig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell a polgármester részére kiadni, valamint a polgármester által igénybe venni.

A szabadság igénybevételről a képviselő-testületet a következő ülésen a polgármesternek tájékoztatnia kell. A Kttv. 225/C. § (3) bekezdése szerint minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani. A kivett és fel nem használt szabadságnapokat figyelembe véve 2025. december 31. napjáig 42 munkanap szabadságra lennék jogosult. A szabadság kivételére a jogszabályi előírásoknak eleget téve az alábbi ütemezésre teszek javaslatot:

|  |  |  |
| --- | --- | --- |
| 2025. január | 2-3. | 2 nap (kivétele megtörtént) |
| 2025. január | 15. | 1 nap (kivétele megtörtént) |
| 2025. március | 17-18. | 2 nap |
| 2025. április | 14-17. | 4 nap |
| 2025. május | 9. | 1 nap |
| 2025. május | 12. | 1 nap |
| 2025. június | 5-6. | 2 nap |
| 2025. június | 11-13. | 3 nap |
| 2025. július | 7-11. | 5 nap |
| 2025. július | 14-18. | 5 nap |
| 2025. augusztus | 4-8. | 5 nap |
| 2025. szeptember | 10-12. | 3 nap |
| 2025. október | 15-16. | 2 nap |
| 2025. november | 3. | 1 nap |
| 2025. december | 22-23. | 2 nap |
| 2025. december | 29-31. | 3 nap |

Kérem a Tisztelt Közgyűlést, hogy az előterjesztést megtárgyalni, és a határozati javaslatban foglaltakat jóváhagyni szíveskedjék.

**2.**

**Tisztelt Közgyűlés!**

Az SZMSZ 76. §-a alapján a Közgyűlés által átruházott hatáskörben hozott intézkedéséről a polgármester a Közgyűlés következő ülésén köteles tájékoztatást adni.

Az előző Közgyűlés óta, a 2024. december 17. – 2025. január 27. közötti időszakban az átruházott hatáskörben hozott polgármesteri döntések száma az alábbiak szerint alakult:

|  |  |
| --- | --- |
| ***Átruházott hatáskörök önkormányzati rendelet szerint*** | ***Meghozott döntések száma*** |
| **A személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelet** | |
| 1. a személyi térítési díj összegének megállapítása, ha a kötelezett az intézményvezető döntésének jogszerűségét vitatja, vagy méltányosságból annak csökkentését, illetve elengedését kéri | 1 |
| **A helyiségbérlet szabályairól szóló 17/2006. (V.25.) önkormányzati rendelet** | |
| 1. bérlő kijelölése | 1 |
| **A lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtható támogatások szabályai megállapításáról szóló 36/2010. (XII.1.) önkormányzati rendelet** | |
| 1. Nyugdíjas Bérlők Házában bérlőkijelölés | 1 |
| 1. MOP-Házban elhelyezésre kerülő szálláshasználó kijelölése | 1 |
| **A közterület használatának szabályairól szóló 2/2011. (I.31.) önkormányzati rendelet** | |
| 1. közterület-használattal kapcsolatos feladatok ellátása | 66 |
| **A környezet- és természetvédelem helyi szabályairól szóló 33/2012. (XI.12.) önkormányzati rendelet** | |
| 1. közterületen tartandó szabadtéri rendezvény zajkibocsátási határértékének megállapítása | 1 |
| **Szombathely Megyei Jogú Város Önkormányzata közútkezelői hatáskörei átruházásáról szóló 7/2013. (III.6.) önkormányzati rendelet** | |
| 1. egyes, a közúti közlekedésről szóló 1988. évi I. törvényben meghatározott hatáskörök gyakorlása | 50 |
| **Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet** | |
| 1. a korlátozottan forgalomképes törzsvagyontárgyak vonatkozásában a tulajdonosi jogok gyakorlása 15 millió forint értékhatárig | 1 |
| 1. döntés szolgalmi jogot vagy használati jogot alapító visszterhes szerződések megkötéséről, önkormányzati tulajdonú ingatlanra vonatkozó fellebbezési jogról való lemondásról, tulajdonosi hozzájárulás megadásáról, jelzálogjog, illetve elidegenítési és terhelési tilalom feloldásáról, elővásárlási jogról történő lemondásról, tulajdonostársi hozzájárulás megadásáról | 2 |
| **A települési támogatás keretében nyújtott ellátások és a szociális szolgáltatások helyi szabályzásáról szóló 8/2015. (II.27.) önkormányzati rendelet** | |
| 1. települési támogatások megállapítása iránti eljárás, köztemetés elrendelése | 482 |
| **A településkép védelméről szóló 26/2017. (XII.20.) önkormányzati rendelet** | |
| 1. településképi bejelentés tudomásul vétele | 17 |
| 1. településképi vélemény | 3 |
| **Összesen:** | **626** |

E döntések közül a Magyarország helyi önkormányzatairól szóló 2011. évi CLXXXIX. törvény 52. § (2) bekezdése alapján nem hatósági döntésként a Vas Vármegyei Kormányhivatalnak 148 határozat került megküldésre.

Kérem a Tisztelt Közgyűlést, hogy a tájékoztatót elfogadni szíveskedjen.

**Kérem a Tisztelt Közgyűlést, hogy az előterjesztéseket megtárgyalni, és a határozati javaslatokat elfogadni szíveskedjék.**

**Szombathely, 2025. január 29.**

**/: Dr. Nemény András :/**

**I.**

**HATÁROZATI JAVASLAT**

**…./2025. (I. 30.) Kgy. sz. határozat**

Szombathely Megyei Jogú Város Önkormányzatának Közgyűlése a polgármester 2025. évi szabadságtervét jóváhagyja.

**Felelős:** Dr. Nemény András polgármester

(a végrehajtás előkészítéséért:

dr. Füzi Judit, a Polgármesteri Kabinet vezetője)

**Határidő:** azonnal

**II.**

**HATÁROZATI JAVASLAT**

**……/2025. (I.30.) Kgy. számú határozat**

Szombathely Megyei Jogú Város Közgyűlése az SZMSZ 76. §-a alapján az átruházott hatáskörben hozott intézkedésekről adott tájékoztatást az előterjesztés szerinti tartalommal tudomásul veszi.

**Felelős:** Dr. Nemény András polgármester

Dr. Károlyi Ákos jegyző

(A végrehajtásért felelős:

Nagyné Dr. Gats Andrea, a Jogi és Képviselői Osztály vezetője)

**Határidő:** azonnal